
Ръководство на Главния съдия при мачове, които се играят без съдия на стол
Международната Федерация по Тенис признава, че на някои турнири е невъзможно да се осигурят съдии на стол за всеки мач. Имайки за цел постигането на общ подход при ръководене на мачове е създадено това ръководство, както и страницата „На вниманието на играчите“, която дава указания на играчите при игра без съдия на стол. Ако сте Главен съдия на турнир, където ще  се играят мачове при тези обстоятелства, моля поставете тази страница на информационното табло, за да може  да бъде прочетена от играчите.Всичко описано в това ръководство касае Главния съдия и неговите помощници - съдиите на клетка. Без съмнение, ще възникнат известен брой проблеми при тези мачове, затова е важно Главния съдия /съдиите на клетка да бъдат около кортовете, колкото е възможно повече. Играчите са винаги доволни, ако имат лесен достъп до съдия в случай на проблем.
Оспорване на отсъждания по линиите (при мачове на твърда настилка)
Ако Главният съдия /съдията на клетка, бъде извикан на корта относно съмнително отсъждане и той не е гледал мача, трябва да попита играча, който е направил отсъждането в своята половина на корта, дали е сигурен в това, което е обявил. Ако играчът потвърди,  точката остава, както е била обявена. 
Ако се установи, че ще бъде по-добре мачът да бъде съдийстван, опитайте се да намерите съдия на стол, който да поеме мача. Ако това е невъзможно (няма наоколо съдия на стол,няма съдийски стол) Главният съдия / съдията на клетка, трябва да остане на корта и да наблюдава оставащата част от мача. Тогава той трябва да информира играчите, че ще коригира всяко неправилно отсъждане, направено от тях. 
Оспорване на отсъждания по линиите (при мачове на червени кортове)
 Ако Главният съдия / съдията на клетка бъде извикан на корта, за да разреши спор, той трябва да установи дали играчите са съгласни за белега. 
Ако те са съгласни за белега, но не са съгласни с тълкуването му, съдията трябва да  реши дали топката е “аут” или “ добра”. 
Ако играчите не са съгласни кой е белега, съдията трябва да разбере, какъв удар е извършен и неговата посока. Тази информация може да помогне при установяването на верния белег. Ако това  не помогне , остава първоначалното отсъждане на играча, от чиято страна е белегът. 
Ако се установи, че ще бъде по-добре мачът да бъде съдийстван, опитайте се да намерите съдия на стол, който да поеме мача. Ако това е невъзможно (няма наоколо съдия на стол,няма съдийски стол) Главният съдия / съдията на клетка, трябва да остане на корта и да наблюдава оставащата част от мача. Тогава той трябва да информира играчите, че ще коригира всяко неправилно отсъждане, направено от тях и ако е необходимо, ще проверява белега на топката.
[bookmark: _GoBack]Други отсъждания:
Ако има спор относно това дали топката е докоснала мрежата, дали да се преиграе точката, дали е тупнала два пъти, дали е ударена преди да е минала мрежата , дали е извършен двоен удар и т.н., съдията трябва да се опита да установи, какво точно е станало и или да потвърди обявяването или да разпореди точката да се преиграе.

Явно неправилни отсъждания
Ако Главният съдия / съдията на клетка е извън корта и  наблюдава мач, в който играч направи явно неправилно отсъждане, тогава той трябва да излезе на корта и да каже на играча , че това неправилно отсъждане, ще се счита за неумишлено възпрепятстване и точката ще се преиграе, освен ако удара не е бил завършващ. Тогава точката ще бъде спечелена от опонента. Главният съдия/ съдията на клетка, трябва също така да предупреди играча , че всяко следващо неправилно отсъждане от негова страна, ще се счита като умишлено и той ще губи точката. Освен това, ако Главният съдия е сигурен, че играчът обявява неправилно, той може да го накаже в съответствие с Кодекса на поведение за неспортсменско поведение. Главният съдия / съдията на клетка, трябва да внимава да не се въвлича в мачове, когато това не е нужно, както и да прилага правилото за “възпрепятстване”( Hindrance Rule) при близки отсъждания. Практически преди да използва това правило, Главният съдия трябва да е абсолютно сигурен, че умишлено е направено такова отсъждане.  
 Дискусии относно резултата
 Ако Главният съдия /съдията на клетка, бъде извикан на корта, за да разреши спор относно резултата, той трябва да обсъди с играчите изиграните до този момент точки или геймове и да установи за кои от тях те са съгласни. Всички точки или геймове, за които играчите са съгласни остават и само тези, които се оспорват, се преиграват. 
Например единият играч твърди, че резултатът е “30-40”, а другият, че е “40-30”. След обсъждането се разбира , че и двамата играчи не са съгласни за това,  кой е спечелил първата точка. Най-правилно е  да се продължи от “30-30”, тъй като и двамата играчи са съгласни, че са спечелили по две точки. 
Ако резултатът в геймовете е спорен, се процедира по същия начин. Например, ако единият играч твърди, че води с 4–3, а другият твърди, че той води с 4–3. След обсъждане на изиграните геймове, се установява, че и двамата твърдят, че са спечелили първия гейм. Правилното решение е мачът да продължи от 3–3, като играчът, който е посрещал в последния  гейм, ще сервира в следващия. След разрешаването на спора е важно съдията да напомни на играчите, че сервиращият в гейма, трябва да обявява резултата преди всеки 1-ви сервис, достатъчно силно за да бъде чут от противника си. 
 Други:
 “Футфолт” може да се обявява само от Главния съдия (съдия на клетка) и не от посрещача. Съдията трябва да стои вътре в корта. Съдии, стоящи извън корта, нямат право да го обявяват.
Ако има спор относно това дали топката е докоснала мрежата, дали да се преиграе точката, дали е тупнала два пъти, дали е ударена преди да е минала мрежата , дали е извършен двоен удар и т.н., съдията трябва да се опита да установи, какво точно е станало и или да потвърди обявяването или разпореди точката да се преиграе.
 Даването на треньорски указания, както и нарушенията на Кодекса на Поведение и просрочването на разрешеното време за игра – “Code and Time Violations” се контролират  от Главния съдия/съдията на клетка. Затова е важно съдиите да  наблюдават поведението на играчите и треньорите. При даване на Code или Time Violation, Главният съдия/съдията на клетка, трябва да излезе на корта възможно най-бързо след извършеното нарушение и да уведоми накратко играчите за даденото наказание



НА ВНИМАНИЕТО НА ИГРАЧИТЕ
МАЧОВЕ БЕЗ СЪДИЯ НА СТОЛ
(според указанията на Международната Федерация по Тенис)
На този турнир, някои мачове ще се играят без съдия на стол. Всички играчи трябва да бъдат запознати със следните основни  правила по време на мач: 
1. Всеки играч е отговорен за всички обявявания в своето игрално поле. 
2. Обявяването „аут“ трябва да стане веднага щом топката се удари в корта и достатъчно високо за да чуе противника.
3. В случай на колебание относно направено отсъждане /топки около линията/ се препоръчва играчът да продължи разиграването.
4. Сервиращият играч, трябва да обявява резултата преди всеки свой първи сервис достатъчно високо, за да бъде чут от противника си.
5. Ако играч разбере, че неправилно е обявил топка за “аут”, когато тя в действителност е била “добра”,  точката трябва да се преиграе, освен в случаите, когато е имало завършващ удар или ако играча вече е направил по-рано в мача некоректно отсъждане.  В тези случаи играчът обявил „аут“, ще загуби точката. Това правило не важи при игра на червени кортове.
6. Ако играч е недоволен от действията и решенията на противника   си, той/тя трябва да извика Главния съдия или помощника му.
 При мачове, които се играят на землени (червени) кортове има няколко допълнителни правила, които играчите трябва да спазват:
1. Отпечатък от топката може да се провери, само когато се отнася до завършващия точката удар или когато играчът спре играта / разрешава се рефлексно отиграване/, но след това играчът трябва незабавно да спре.
2. Ако играч се съмнява в отсъждането на противника си, той/тя може да поиска да му бъде показан белега и може да премине от другата страна на мрежата за да види белега.
3. Ако играч изтрие белега, той/тя признава отсъждането.
4. Ако има разногласие относно отпечатъка от топката, Главният съдия   / или неговия помощник/ може да бъдат извикани на корта, за да вземат окончателно решение.
5. Ако играч обяви топка за „аут“ той/тя трябва при нормални условия да може да покаже белег. 
6.  Ако играч неправилно обяви “аут” и след това разбере, че топката е била “добра”, той/тя ще загуби точката.
Играчите, които не спазват тези правила, ще бъдат наказани в съответствие с Кодекса на поведение: Неспортсменско поведение и Правилото за възпрепятстване- (Hindrance rule)
